สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 5 มิ.ย.60
6 มิ.ย. 2560

ดัชนีดาวโจนส์ตลาดหุ้นนิวยอร์ก ปิดลบเมื่อคืนนี้ (5 มิ.ย.) เนื่องจากความกังวลเกี่ยวกับสถานการณ์การเมืองในต่างประเทศ ซึ่งรวมถึงเหตุการณ์โจมตีกรุงลอนดอนก่อนที่การเลือกตั้งของอังกฤษจะมีขึ้นในวันพฤหัสบดีนี้ และข่าวชาติอาหรับได้ประกาศตัดความสัมพันธ์ทางการทูตกับกาตาร์ นอกจากนี้ ตลาดยังได้รับแรงกดดันจากการร่วงลงของหุ้นแอปเปิล และข้อมูลเศรษฐกิจที่อ่อนแอของสหรัฐ
ดัชนีเฉลี่ยอุตสาหกรรมดาวโจนส์ปิดที่ 21,184.04 จุด ลดลง 22.25 จุด หรือ -0.10% ดัชนี S&amp;P500 ปิดที่ 2,436.10 จุด ลดลง 2.97 จุด, -0.12% ดัชนี NASDAQ ตลาดหุ้นนิวยอร์กปิดวันทำการล่าสุดที่ 6,295.68 จุด ลดลง 10.11 จุด, -0.16%
 
ตลาดหุ้นยุโรป ปิดลบเมื่อคืนนี้ (5 มิ.ย.) เนื่องจากนักลงทุนวิตกกังวลว่า เหตุก่อการร้ายล่าสุดที่เกิดขึ้นในกรุงลอนดอนนั้น อาจจะสร้างความผันผวนให้กับสถานการณ์การเมืองในอังกฤษ ขณะเดียวกันนักลงทุนชะลอการซื้อขายก่อนที่การประชุมนโยบายการของธนาคารกลางยุโรป (ECB) จะมีขึ้นในวันพฤหัสบดีนี้
ดัชนี Stoxx Europe 600 ปรับตัวลง 0.1% ปิดที่ 392.04 จุด
ดัชนี CAC-40 ตลาดหุ้นฝรั่งเศสปิดที่ 5,307.89 จุด ลดลง 35.52 จุด หรือ -0.66% ดัชนี FTSE 100 ตลาดหุ้นลอนดอนปิดวันทำการล่าสุดที่ 7,525.76 จุด ลดลง 21.87 จุด, -0.29%
 
ตลาดหุ้นลอนดอน ปิดในแดนลบเมื่อคืนนี้ (5 มิ.ย.) ด้วยแรงกดดันจากการแข็งค่าขึ้นของเงินปอนด์ หลังโพลล์สำรวจล่าสุดจากการ์เดียน/ไอซีเอ็มของอังกฤษ ระบุว่า พรรคอนุรักษ์นิยมของนายกรัฐมนตรีเทเรซา เมย์ มีคะแนนนำห่างพรรคการเมืองคู่แข่งด้วยตัวเลขสองหลัก ซึ่งช่วยลดความไม่แน่นอนเกี่ยวกับการเลือกตั้งที่จะจัดขึ้นในวันพฤหัสบดีนี้
ดัชนี FTSE 100 ลดลง 21.87 จุด หรือ -0.29% แตะที่ 7,525.76 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์ก ปิดลบเมื่อคืนนี้ (5 มิ.ย.) เนื่องจากความวิตกที่ว่าการที่ชาติอาหรับได้ประกาศตัดความสัมพันธ์ทางการทูตกับกาตาร์ อาจส่งผลกระทบต่อความพยายามในการลดกำลังการผลิตของกลุ่มประเทศผู้ส่งออกน้ำมัน (โอเปก)
สัญญาน้ำมันดิบ WTI ส่งมอบเดือนก.ค. ลดลง 26 เซนต์ หรือ 0.6% ปิดที่ 47.40 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. ลดลง 48 เซนต์ หรือ 1% ปิดที่ 49.47 ดอลลาร์/บาร์เรล
 
สัญญาทองคำตลาดนิวยอร์ก ปิดบวกเมื่อคืนนี้ (5 มิ.ย.) เนื่องสถานการณ์ความไม่แน่นอนทางการเมืองที่เกิดขึ้นทั่วโลก รวมทั้งเหตุการณ์โจมตีกรุงลอนดอนที่เกิดขึ้นในช่วงสุดสัปดาห์ ได้ส่งผลให้นักลงทุนเข้าซื้อทองคำซึ่งเป็นสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 2.5 ดอลลาร์ หรือ 0.2% ปิดที่ระดับ 1,282.7 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 5.6 เซนต์ หรือ 0.32% ปิดที่ 17.581 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 4.2 ดอลลาร์ หรือ 0.44% ปิดที่ 957.6 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 7.80 ดอลลาร์ หรือ 0.9% ปิดที่ 841.85 ดอลลาร์/ออนซ์
 
สกุลเงินดอลลาร์สหรัฐ แข็งค่าขึ้นเมื่อเทียบกับเงินสกุลหลักบางสกุล ในการซื้อขายที่ตลาดนิวยอร์กเมื่อคืนนี้ (5 มิ.ย.) ด้วยแรงหนุนจากข้อมูลดัชนีภาคบริการของสหรัฐที่ขยายตัวเป็นเดือนที่ 89 ติดต่อกันในเดือนพ.ค.
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1252 ดอลลาร์ จากระดับ 1.1277 ดอลลาร์ ในขณะที่ปอนด์แข็งค่าขึ้นที่ระดับ 1.2908 ดอลลาร์ จากระดับ 1.2881 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7489 ดอลลาร์ จากระดับ 0.7438 ดอลลาร์
ดอลลาร์แข็งค่าขึ้นเมื่อเทียบกับเยน ที่ระดับ 110.49 เยน จากระดับ 110.48 เยน และแข็งค่าขึ้นเมื่อเทียบกับฟรังก์สวิส ที่ระดับ 0.9650 ฟรังก์สวิส จากระดับ 0.9640 ฟรังก์สวิส